Overland Pacific

Overland Pacific (títol orichinal, estrenada en Aragón con o títol en castellano d'Amenaza en las vías, en aragonés Menaza en as vías) ye una cinta de cine de western de cine estausunidense estrenada en 1954, dirichida por Fred F. Sears seguntes un guión adaptau por J. Robert Bren, Gladys Atwater y Martin Goldsmith (basau en una historia de Frederick Louis Fox), con una banda sonora orichinal d'Irving Gertz, una dirección de fotografía de Lester White y una producción cinematografica d'Edward Small ta las productoras Superior Pictures Inc. y World Films, Inc.. De l'elenco d'a cinta en fan parte, entre d'atros, os actors Jock Mahoney, Peggie Castle, William Bishop, Adele Jergens, Pat Hogan, Chris Alcaide, Chubby Johnson, Walter Sande, House Peters Jr. y Fred Graham.

Ross Granger viacha en una dilichencia cuan troban a un treballador muerto penchau en un poste telegrafico con una flecha clavada en o cuerpo. Lo baixan y lo puyan en a dilichencia, pero ista pierde lo cuerpo en o camín y Ross se baralla con o coductor ta obligar-lo a tornar entazaga y recuperar o calavre. Cuen plegan en o suyo destín, dentra en o Silver Dollar Saloon a on i troba a Del Stewart, un antigo amigo d'os tiempos d'a Guerra Civil Estausunidense, qui lo convita a cenar con él y con a suya novia, Ann  Dennison. A mesacha ye filla d'o director d'o ferrocarril Overland Pacific, que tien problemas porque los treballos de construcción d'as vías se troban obstaculizaus por ataques d'os comanches. A lo día siguien, Del visita a lo pai d'Ann que ye fendo un estudio topograficos d'o trazau, y intenta convencer-lo de fer cambios en o suyo trazau; cuan se niega, un socio de Del l'asasina. Siultaniament, Granger prencipia a treballar como radiotelegrafista, encara que la convicción cheneral ye que ye una atra cosa y bien luegi se veye atrayiu a una trampa por o "sheriff", pero consigue matar a Jason, qui heba disparau contra él, encara que ha quedau greument feriu y lo "sheriff" creye que ha muerto. Consigue plegar sindembargo en casa d'Ann, a qui explica que ha matau a l'asasino de su pai, pro que Del ye complicau en una trama que quiere cambiar o trazau d'o ferrocarril ta que trescruce las suyas propiedaz y obtiengan beneficios. Bien luego Jessie Lorraine, una mesacha que treballa en o "saloon" y que ye enamorada de Del, revela dimpués de que iste l'haya feriu de muerte que Del ye tamién o responsable d'os ataques d'os comanches, que no quieren que lo ferrocarril trescruce las suyas tierras, y a qui subministra secretament armas.

A cinta s'ambienta en bel momento indeterminau d'a segunda metat d'o sieglo XIX en bel puesto igualment indeterminau de l'ueste d'os Estaus Unius, y las suyas escenas se filmoron en localizacions en California, amás d'en os Samuel Goldwyn Studios en West Hollywood, tamién en California. Localizacions d'Overland Pacific en Internet Movie Database.

 Elenco Overland Pacific en Internet Movie Database. 
 Actor  Papel  Notas    '''' 

 Se veiga tamién 
 Cine en 1954.
 Cintas de 1954.

 Referencias 

 Vinclos externos 
  Overland Pacific en Internet Movie Database.

Categoría:Cintas ambientadas en Estaus Unius
Categoría:Cintas ambientadas en o sieglo XIX
Categoría:Cintas con banda sonora orichinal d'Irving Gertz
Categoría:Cintas con dirección de fotografía de Lester White
Categoría:Cintas con guión de Gladys Atwater
Categoría:Cintas con guión de J. Robert Bren
Categoría:Cintas con guión de Martin Goldsmith
Categoría:Cintas con montache de Buddy Small
Categoría:Cintas de western
Categoría:Cintas d'Estaus Unius
Categoría:Cintas dirichidas por Fred F. Sears
Categoría:Cintas en anglés
Categoría:Cintas en Cinecolor
Categoría:Cintas interpretadas por Adele Jergens
Categoría:Cintas interpretadas por Chris Alcaide
Categoría:Cintas interpretadas por Chubby Johnson
Categoría:Cintas interpretadas por Fred Graham
Categoría:Cintas interpretadas por House Peters Jr.
Categoría:Cintas interpretadas por Jock Mahoney
Categoría:Cintas interpretadas por Pat Hogan
Categoría:Cintas interpretadas por Peggie Castle
Categoría:Cintas interpretadas por Walter Sande
Categoría:Cintas interpretadas por William Bishop
Categoría:Cintas producidas por Edward Small
Categoría:Cintas rodadas en California
Categoría:Cintas rodadas en West Hollywood (California)